मायावती (जन्मः १५ जनवरी १९५६;) भारतीय राजनीतिज्ञ एवं बहुजन समाज पार्टी (बीएसपी) की राष्ट्रीय अध्यक्षा है, जो भारतीय समाज के सबसे कमजोर वर्गों - बहुजनों या अनुसूचित जातियों और अनुसूचित जनजातियों, अन्य पिछड़ा वर्ग और धार्मिक अल्पसंख्यकों के जीवन में सुधार के लिए सामाजिक परिवर्तन के एक मंच पर केंद्रित है।[2] दलित राजनीति की पुरोधा भारतीय राजनीति में अपना दखल रखने वाली इस दलित महिला ने चार बार उत्तर प्रदेश के मुख्यमंत्री पद की बागडोर संभाली।[1]
 व्यक्तिगत जीवन 
मायावती का जन्म 15 जनवरी 1956 को श्रीमती सुचेता कृपलानी अस्पताल, नई दिल्ली में एक हिंदू जाटव (दलित) परिवार में हुआ था। उनके पिता, प्रभु दास, बादलपुर, गौतम बुद्ध नगर में एक डाकघर कर्मचारी थे। परिवार के पुत्रों को निजी स्कूलों में भेजा गया था, जबकि बेटियां "कम-प्रदर्शन वाली सरकारी विद्यालयों" में गई थीं। बाद में उनके पिता भारतीय डाक-तार विभाग के अनुभाग प्रधान के पद से सेवा निवृत्त हुए।मायावती के ६ भाई एवं २ बहनें हैं। मायावती के पूर्वज ग्राम बादलपुर जिला गौतमबुद्ध नगर, उत्तर प्रदेश के रहने वाले थे। लोग सम्मान में इन्हें बहन जी कह कर पुकारते हैं। उनके परिवार का सम्बन्ध दलित उपजाति (जाटव) से है। [3]
स्थाई आवास:C-57, इंद्रपुरी , नई दिल्ली -110012
वर्तमान आवास:C-1/12, हुमायूँ रोड , नई दिल्ली -110003[1]
शिक्षा 
 बी.ए.(1975): कालिंदी कॉलेज , दिल्ली विश्वविद्यालय 
बी.एड(1976): बी एम एल जी कॉलेज , गाज़ियाबाद, मेरठ विश्वविद्यालय 
एल एल बी(1983): मेरठ विश्वविद्यालय[1]
व्यवसाय 
प्रारम्भ आप ने जे जे कॉलोनी दिल्ली के एक स्कूल में शिक्षण कार्य किया। किसी समय उन्होंने भारतीय प्रशासनिक सेवा की परीक्षाओं के लिये अध्ययन भी किया था 
राजनीति में प्रवेश 
सन् 1977 में कांशीराम के सम्पर्क में आने के बाद उन्होंने एक पूर्ण कालिक राजनीतिज्ञ बनने का निर्णय ले लिया। कांशीराम के संरक्षण के अन्तर्गत वे उस समय उनकी कोर टीम का हिस्सा रहीं, जब सन् 1984 में बसपा की स्थापना हुई थी।
 राजनैतिक जीवन 
1989:बिजनौर लोकसभा (सु ) उत्तर प्रदेश से संसद सदस्य निर्वाचित। 
1994: उत्तर प्रदेश से राज्य सभा के लिए निर्वाचित। 
1995:प्रथम भारतीय दलित महिला के रूप में उत्तर प्रदेश राज्य की मुख्यमंत्री के पद की शपथ ली। 
उत्तर प्रदेश की राजनीति में मायावती एक मजबूत स्तम्भ है। आप के द्वारा उत्तर प्रदेश में मुख्यमंत्री पद का कार्य काल निम्नवत रहा 
3 जून 1995–18 अक्टूवर 1995 
21 मार्च 1997–20 सितम्बर 1997
3 मई 2002–26 अगस्त , 2003 
13 मई 2007–6 मार्च 2012[4]
 इन्हें भी देखें 
 उत्तर प्रदेश के मुख्यमंत्री
 भारत के मुख्यमंत्रियों की सूची
 कांशीराम
 रवीश कुमार
सन्दर्भ

 बाहरी कड़ियाँ 



श्रेणी:1956 में जन्मे लोग
श्रेणी:जीवित लोग
श्रेणी:उत्तर प्रदेश के मुख्यमंत्री
श्रेणी:९वीं लोक सभा के सदस्य
श्रेणी:१२वीं लोक सभा के सदस्य
श्रेणी:१३वीं लोक सभा के सदस्य
श्रेणी:राज्यसभा सदस्य
श्रेणी:बहुजन समाज पार्टी के राजनीतिज्ञ
श्रेणी:भारतीय महिला राजनीतिज्ञ
श्रेणी:दलित नेता
श्रेणी:हिन्द की बेटियाँ
श्रेणी:विकिपरियोजना हिन्द की बेटियाँ
भारतीय राजनीतिज्ञ मायावती का जन्म कब हुआ था?
१५ जनवरी १९५६